მარიო კემპესი

მარიო ალბერტო კემპესი (ესპ. Mario Alberto Kempes; დ. 15 ივლისი, 1954, ბელ-ვილიე, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1978 წელს ფრანგულ გაზეთ Onze Mondial-ისგან გადაეცა ევროპის საუკეთესო ფეხბურთელისთვის დაწესებული ჯილდო — Onze d'Or. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 98-ე ადგილზე დასახელდა. სხვადასხვა დროს იცავდა არგენტინის, ესპანეთის, ავსტრიის, ჩილესა და ინდონეზიის საფეხბურთო კლუბების ღირსებას, კარიერის დიდი ნაწილი კი ესპანურ ვალენსიაში გაატარა, სადაც 184 მატჩი ჩაატარა და 116 გოლი გაიტანა, პიჩიჩის ჯილდო კი ორჯერ მოიპოვა. პირველი ოფიციალური მატჩში „ინსტიტუტოს“ რიგებში მარიო კემპესმა 1973 წლის 7 ოქტომბერს ჩაატარა. ეს იყო ნასიონალის ჩემპიონატის პირველი ტურის საშინაო შეხვედრა „ნიუელს ოლდ ბოისის“ წინააღმდეგ. კემპესისთვის სადებიუტო შეხვედრა „ინსტიტუტომ“ ასეთი შემადგენლობით ჩაატარა: ხორხე ომარ პერიოტი; ედუარდო მიგელ ანელი, არმანდო მიგელ ოლმედო, ხუან ხოსე მოიანო (მიგელ ოვიედო 75'), მარიო რობერტო კარბალო; ოსვალდო არდილესი, ხუან დომინგო მონტოია, ალბერტო ბელტრანი; ალბერტო უილინგტონი, მარიო ალბერტო კემპესი, ხოსე ლუის სალდანიო (ხოსე ლუის სებალოსი 27'). 1973–1982 წლებში იცავდა არგენტინის ეროვნული ნაკრების ღირსებას, რომლის შემადგენლობაში ჩატარებულ 43 შეხვედრაში 20 ბურთი გაიტანა. ეროვნულ გუნდში, რუბენ გალვანის და რიკარდო ბოჩინის მსგავსად, 1973 წელს ნაკრების მაშინდელი მწვრთნელები — ომარ სივორი და მიგელ ინომირიელო იწვევენ. პირველად ნაკრების მაისურით 1974 წლის მსოფლიო ჩემპიონატის შესარჩევი ტურნირის მატჩში, 1973 წლის 23 სექტემბერს, ბოლივიის ეროვნული ნაკრების წინააღმდეგ ითამაშა. შეხვედრა ლა-პასში, „ესტადიო ერნანდო სილესზე“, გაიმართა და მას 19 266 გულშემატკივარი დაესწრო. არგენტინელებმა ასეთი შემადგენლობით ითამაშეს: დანიელ კარნევალე, ანხელ უგო ბარგასი, რუბენ გლარია, რუბენ გალვანი, რობერტო ტელჩი (მარსელო ტრობიანი 76'), რუბენ აიალა, მარიო კემპესი (რიკარდო ბოჩინი 64'), ოსვალდო რობერტო კორტესი, ოსკარ რამონ ფორნარი, ალდო პედრო პოი, დანიელ ტალიანი. ოსკარ რამონ ფორნარის გოლით არგენტინელებმა 1–0 გაიმარჯვეს. ნაკრების რიგებში მონაწილეობა მიიღო მსოფლიო ჩემპიონატის სამ გათამაშებაში. სამშობლოში ჩატარებულ 1978 წლის ჩემპიონატზე მისი ნაკრები ჩემპიონი გახდა, რომლის ფინალში ნიდერლანდების ეროვნული ნაკრები დაამარცხა (3–1). თავად კემპესმა ტურნირზე 6 გოლი გაიტანა, მათ შორის ორი ფინალში, რის შედეგადაც ტურნირის ბომბარდირი გახდა და საუკეთესო ფეხბურთელად დასახელდა. ეროვნული ნაკრების რიგებში უკანასკნელად 1982 წლის 2 ივლისს, ბრაზილიის ნაკრების წინააღმდეგ ესპანეთის მსოფლიო ჩემპიონატის მეორე ჯგუფური ეტაპის შეხვედრაში ითამაშა. მატჩი ბარსელონაში, „ესტადიო სარიაზე“ გაიმართა და ბრაზილიელთა გამარჯვებით 3–1 დასრულდა. მარიო კემპესმა მსოფლიო ჩემპიონატების 18 შეხვედრაში მიიღო მონაწილეობა და 6 ბურთი გაიტანა. ვალენსია ესპანეთის თასი: 1978–79 ევროპის თასების მფლობელთა თასი: 1979–80 უეფა-ს სუპერთასი: 1980 რივერ პლეიტი არგენტინის პრიმერა დივიზიონი: 1981 არგენტინა მსოფლიო ჩემპიონატი: 1978 არგენტინის პრიმერა დივიზიონიის საუკეთესო ბომბარდირი: 1974, 1976 ესპანეთის პრიმერა დივიზიონიის საუკეთესო ბომბარდირი: 1977, 1978 მსოფლიო ჩემპიონატის ოქროს ბურთი: 1978 მსოფლიო ჩემპიონატის ოქროს ბუცი: 1978 მსოფლიო ჩემპიონატის სიმბოლური ნაკრების წევრი: 1978 ოქროს ბურთი: 1978 Onze d'Or: 1978 არგენტინის წლის საუკეთესო ფეხბურთელი: 1978 სამხრეთ ამერიკის წლის საუკეთესო ფეხბურთელი: 1978 ევროპის თასების მფლობელთა თასის საუკეთესო ბომბარდირი: 1979–80 FIFA 100: 2004 სამხრეთ ამერიკის საუკუნის 23-ე საუკეთესო ფეხბურთელი: 2006 Golden Foot: 2007 (ნომინაციაში „ფეხბურთის ლეგენდები“) AFA-ს ყველა დროის სიმბოლური ნაკრების წევრი: 2015 გოდუაძე, ლაშა., მსოფლიო თასის ისტორია (1930–2010) / ჯანთიშვილი, გ., თბ.: მსოფლიო სპორტი, 2010. — გვ. 86–91, 346, 359. 496 გვ. Robinson, Michael; Hope-Smith, R. G., Soccer: The International Line-ups & Statistics Series; Argentina 1971-1997, Cleethorpes: Soccer Books Ltd, 1998. კაკაბაძე, მიხეილ (1979). არგენტინის ცის ქვეშ. თბილისი: საქ. კპ ცკ-ის გამ-ბა.  კაკაბაძე, მიხეილ (1981). ოქროს ქალღმერთიდან ფიფა-ს თასამდე. თბილისი: საქ. კპ ცკ-ის გამ-ბა.  კაკაბაძე, მიხეილ (1978). ტოტალური ფეხბურთის ზეიმი : X მსოფლიო ჩემპიონატი. თბილისი: საბჭ. საქართველო.  ფანჯიკიძე, გურამ (1979). არგენტინა, არგენტინა!. თბილისი: გამ-ბა საბჭ. საქართველო.  ფანჯიკიძე, გურამ (1982). ფორცა, იტალია!. თბილისი: გამ-ბა საბჭ. საქართველო.  Chaine, Federico (2003). Matador. Biografía de Mario Kempes. Valencia: Carena Editors.  Glanville, Brian (2018). The Story of the World Cup. London: Faber.  ISBN 9780571325566 Holt, Nick (2014). The Mammoth Book of the World Cup. London: Running Press Adult.  ISBN 0762452242 Ardiles, Ossie (2010). Ossie's Dream: My Autobiography. London: Transworld.  ISBN 0552-15918-2 გუგუშვილი, ნ., არ-გენ-ტი-ნა! დიდი ფეხბურთის ზეიმი // „ლელო“, 26 ოქტომბერი, 1978, № 211 (6266), გვ. 3–4. მიმომხილველთა აზრით // „ლელო“, 14 დეკემბერი, 1978, № 244 (6299), გვ. 4. ვიკისაწყობში არის გვერდი თემაზე: მარიო კემპესი 43 campeones del mundo. El mapa demográfico del fútbol argentino · Scribd ↑ Placar's 100 Craques do Século // RSSSF ↑ Mario Alberto Kempes // marioakempes.com ↑ Instituto (Córdoba) 0–1 Newell's Old Boys / 07.10.1973 ↑ Mario Kempes in the World Cups // The Soccer World Cups.com ↑ 5.0 5.1 1978 Soccer World Cup Awards